กรณีใดบ้างที่ศาลล้มละลายมีอำนาจสั่งให้รับคำขอแก้ไขแผนฟื้นฟูกิจการที่ยื่นล่วงเลยระยะเวลาที่กฎหมายกำหนดไว้?
ตามปกติแล้ว เจ้าหนี้ต้องยื่นคำร้องขอแก้ไขแผนฟื้นฟูกิจการภายใน 7 วัน นับแต่วันที่ได้รู้ถึงการจัดกลุ่มเจ้าหนี้ตามมาตรา 90/42 ทวิ วรรคหนึ่ง ของ พ.ร.บ. ล้มละลาย พ.ศ. 2483  แต่ศาลล้มละลายมีอำนาจสั่งให้รับคำขอแก้ไขแผนที่ยื่นล่วงเลยระยะเวลาดังกล่าวได้ ในกรณีที่มีเหตุจำเป็นและสมควร เพื่อประโยชน์ในการฟื้นฟูกิจการหรือเพื่อให้การฟื้นฟูกิจการดำเนินการต่อไปได้

ในการขอแก้ไขแผน เจ้าหนี้จะต้องปฏิบัติตาม พ.ร.บ. ล้มละลาย ฯ มาตรา 90/45 และการที่ศาลจะพิจารณาแผนที่มีการแก้ไขแล้วได้นั้น แผนที่มีการแก้ไขแล้วจะต้องผ่านการยอมรับจากที่ประชุมเจ้าหนี้มาแล้วตาม พ.ร.บ. ล้มละลาย ฯมาตรา 90/46 แต่อย่างไรก็ตามการที่กฎหมายล้มละลายกำหนดให้ศาลเข้ามามีบทบาทในการควบคุมดูแลการฟื้นฟูกิจการเพื่อให้เกิดความเป็นธรรมแก่บุคคลที่เกี่ยวข้องทุกฝ่ายนั้น เมื่อได้คำนึงถึงเพื่อประโยชน์ในการฟื้นฟูกิจการหรือเพื่อให้การฟื้นฟูกิจการดำเนินการต่อไปได้ ทั้งกรณีมีเหตุจำเป็นและสมควร ศาลมีอำนาจสั่งให้รับคำขอแก้ไขแผนที่ยื่นล่วงเลยระยะเวลาที่กฎหมายกำหนดไว้เพื่อให้ที่ประชุมเจ้าหนี้พิจารณาก่อนที่ศาลจะมีคำสั่งเห็นชอบด้วยแผนหรือไม่ ได้
27.กฎหมายล้มละลาย-ฟื้นฟูกิจการ